[{"text_idx": "#000000", "text": "Advice and information for key life moments"}, {"text_idx": "#000001", "text": "We're here to support your business, from start-up to sale"}, {"text_idx": "#000002", "text": "Rhoddion gydol oes: wyth prif ffordd o drosglwyddo asedau yn rhydd o Dreth Etifeddiant"}, {"text_idx": "#000003", "text": "Gall gwneud rhoddion yn ystod eich oes fod yn ffordd hawdd ac effeithlon o leihau eich amlygiad i Dreth Etifeddiant. Mae sawl ffordd o drosglwyddo asedau heb orfod talu Treth Etifeddiant o reidrwydd ac mae\u2019r rhain yn amrywio o wneud rhoddion bach o\u2019ch incwm i roddion mwy sylweddol. Mae rhai enghreifftiau\u2019n cynnwys:"}, {"text_idx": "#000004", "text": "Bob blwyddyn dreth, gallwch roi hyd at \u00a33,000 yn rhydd o Dreth Etifeddiant. Gellir rhoi\u2019r swm hwn fel un rhodd neu fel sawl rhodd sy\u2019n ychwanegu at y swm hwnnw. Os nad ydych eisoes wedi defnyddio eich holl eithriad blynyddol ar gyfer y flwyddyn flaenorol, gallwch ddefnyddio eich lwfans sydd heb ei ddefnyddio eleni."}, {"text_idx": "#000005", "text": "Yn ogystal a\u0302\u2019ch eithriad blynyddol, gallwch wneud rhoddion bach hyd at werth \u00a3250 i gynifer o unigolion ag y dymunwch mewn unrhyw flwyddyn dreth. Fodd bynnag, ni allwch roi mwy na \u00a3250 i un person a honni mai rhodd fach yw\u2019r \u00a3250 cyntaf (byddai\u2019r rhodd yn dod yn rhan o\u2019ch eithriad blynyddol o \u00a33,000). Hefyd, ni allwch ddefnyddio eich lwfans rhoddion bach ynghyd ag unrhyw eithriad arall wrth roi i\u2019r un person."}, {"text_idx": "#000006", "text": "Rhoddion priodas/rhoddion seremoni partneriaeth sifil"}, {"text_idx": "#000007", "text": "Mae rhoddion priodas neu seremoni partneriaeth sifil wedi\u2019u heithrio o Dreth Etifeddiant, yn amodol ar derfynau penodol. Gall rhieni roi \u00a35,000 yr un, gall neiniau a theidiau a hen neiniau a theidiau roi \u00a32,500 yr un a gall unrhyw un arall roi \u00a31,000 yr un. Mae\u2019n rhaid i chi wneud y rhodd \u2013 neu addo ei gwneud \u2013 ar ddyddiad y briodas neu\u2019r seremoni partneriaeth sifil neu\u2019n fuan cyn hynny."}, {"text_idx": "#000008", "text": "Mae unrhyw roddion rheolaidd a wnewch o\u2019ch incwm ar o\u0302l treth, heb gynnwys eich cyfalaf, wedi\u2019u heithrio o Dreth Etifeddiant. Dim ond os oes gennych ddigon o incwm ar o\u0302l ar o\u0302l eu gwneud i gynnal eich ffordd arferol o fyw y bydd y rhoddion hyn yn gymwys."}, {"text_idx": "#000009", "text": "Rydych yn gwneud y rhain i\u2019ch gw\u0302r, gwraig neu bartner sifil, eich cyn-briod neu gyn-bartner sifil, perthnasau sy\u2019n ddibynnol arnoch oherwydd henaint neu lesgedd, yn ogystal ag i\u2019ch plant, gan gynnwys plant wedi\u2019u mabwysiadu a llys-blant, sydd o dan 18 oed neu mewn addysg amser llawn"}, {"text_idx": "#000010", "text": "Trosglwyddiadau a allai gael eu heithrio"}, {"text_idx": "#000011", "text": "Os byddwch yn goroesi am saith mlynedd ar o\u0302l gwneud rhodd i rywun, mae\u2019r rhodd wedi\u2019i heithrio o Dreth Etifeddiant yn gyffredinol. Os byddwch yn marw o fewn saith mlynedd, a bod cyfanswm gwerth y rhoddion a wnaethoch yn llai na Band Cyfradd Nil y Dreth Etifeddiant (NRB), sydd ar hyn o bryd yn \u00a3325,000 y pen, yna ychwanegir gwerth y rhoddion hynny at eich ysta\u0302d at ddibenion Treth Etifeddiant. Mae unrhyw Dreth Etifeddiant sy\u2019n ddyledus ar werth eich ysta\u0302d ar adeg eich marwolaeth yn cael ei dalu o\u2019r ysta\u0302d."}, {"text_idx": "#000012", "text": "Os byddwch yn marw o fewn saith mlynedd i wneud rhodd a\u2019i bod yn cael ei phrisio\u2019n fwy nag NRB y Dreth Etifeddiant, bydd angen talu Treth Etifeddiant ar werth y rhodd, naill ai gan y sawl sy\u2019n derbyn y rhodd neu gan gynrychiolwyr personol ysta\u0302d y sawl a fu farw. Os byddwch yn marw rhwng tair a saith mlynedd ar o\u0302l gwneud rhodd, mae unrhyw Dreth Etifeddiant ar y rhodd yn cael ei lleihau ar raddfa symudol. Gelwir hyn yn \u2018ryddhad tapr\u2019."}, {"text_idx": "#000013", "text": "Eithriad priod neu bartner sifil"}, {"text_idx": "#000014", "text": "Mae trosglwyddo asedau rhwng priod neu bartneriaid sifil wedi\u2019u heithrio rhag Treth Etifeddiant waeth beth fo gwerth eich ysta\u0302d neu\u2019r asedau a drosglwyddwyd."}, {"text_idx": "#000015", "text": "Bydd unrhyw roddion a wnewch i elusen \u2018gymwys\u2019 \u2013 yn ystod eich oes neu yn eich ewyllys \u2013 yn cael eu heithrio o Dreth Etifeddiant. Gall rhodd i elusen yn eich ewyllys hefyd ostwng cyfradd Treth Etifeddiant o\u2019r gyfradd safonol o 40% i\u2019r gyfradd is o 36%."}, {"text_idx": "#000016", "text": "Caiff y lwfansau a\u2019r eithriadau hyn eu hanwybyddu\u2019n aml ond maent yn parhau i fod yn offer cynllunio defnyddiol ar gyfer y Dreth Etifeddiant."}, {"text_idx": "#000018", "text": "Private: Wills, Trusts and Estates"}, {"text_idx": "#000019", "text": "Want news direct to you?"}, {"text_idx": "#000021", "text": "Human Resources from Eagle HR"}]